Vesperelater

Vesperelater er en slekt av biller som hører til familien smellere (Elateridae).

Utseende 
Middelsstore (ca. 20 millimeter), slanke, rødbrune til mørkbrune smellere. Oversiden er fint hårete. Fasettøynene er velutviklede. Antennene er omtrent så lange som hode + thorax. Pronotum er omtrent så langt som bredt, rundet, kraftig punktert, med lysorganer ved bakhjørnene, so er spisst uttrukne. Dekkvingene har tydelige punktstriper. Denne slekten har også små lysorganer på bakkroppen.

Larvene er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Smellernes larver lever i jorda eller i død ved. Larvene i denne slekten er trolig rovdyr. Disse artene har lysorganer og kan lyse i mørket.

Utbredelse 
Artene er utbredt i det sørlige USA og Mexico.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 
 Stammen Pyrophorini Candéze, 1859
 Slekten Vesperelater Costa, 1975
 Vesperelater arizonicus (Hyslop, 1917)
 Vesperelater gemmiferus (Germar, 1841)
 Vesperelater occidentalis (Champion, 1895)
 Vesperelater ornamentum (Germar, 1841)

Referanser

Eksterne lenker 
 bugguide.net - bildedatabase over nordamerikanske insekter
 

Smellere
Biller formelt beskrevet i 1975
Dyr formelt beskrevet av Cleide Costa
USAs insekter
Mexicos insekter